
NEFORMALIOJO UGDYMO PEDAGOGO
PAREIGYBĖS APRAŠYMAS NR. 2


I.BENDROSIOS NUOSTATOS

1. Varėnos r. Marcinkonių daugiafunkcio centro ( toliau – Centras) neformaliojo ugdymo  pedagogo (toliau – Pedagogas) pareigybės aprašymas reglamentuoja pedagogo, dirbančio centre pagal darbo sutartį, pareigybei keliamus specialiuosius reikalavimus, funkcijas, teises, atsakomybę ir atskaitomybę. 
2. Pareigybės lygis – A2. Pareigybės grupė – specialistų.
3. Pedagogas  dirba  vadovaudamasis  Lietuvos  Respublikos  švietimo  įstatymu, Jungtinių tautų vaiko teisių konvencija, Lietuvos Respublikos Vyriausybės nutarimais, Lietuvos Respublikos Švietimo ir mokslo ministerijos teisės aktais, reglamentuojančiais ikimokyklinio ir priešmokyklinio amžiaus vaikų ugdymą, Centro nuostatais, darbo tvarkos taisyklėmis bei šiuo Aprašu. 
4. Pedagogą priima į darbą ir iš jo atleidžia, skiria darbo užmokestį Centro direktorius vadovaudamasis Lietuvos Respublikos darbo kodeksu, Lietuvos Respublikos švietimo ir mokslo ministro įsakymu nustatyta tvarka, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių už darbą 2017 m. sausio 17 d. Nr. 198 (suvestinė redakcija nuo 2025-01-01) įstatymu. Neformaliojo ugdymo pedagogas pavaldus Centro direktoriui.            


II. SPECIALŪS REIKALAVIMAI ŠIAS PAREIGAS EINANČIAM PEDAGOGUI
5. Turėti ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu;
6. Pedagogas turi mokėti lietuvių kalbą, jos mokėjimo lygis turi atitikti teisės aktais nustatytų valstybinės kalbos mokėjimo kategorijų reikalavimus. Privalumas – užsienio kalbos mokėjimas (anglų, rusų, vokiečių).
7. Pedagogas privalo naudotis informacinėmis technologijomis;
8. Pedagogas privalo gebėti dirbti komandoje, priimti sprendimus, pasidalinti atsakomybe, turėti demokratiškų, komunikacinių, organizacinių gebėjimų.  
9. Pedagogas privalo: gebėti kaupti, sisteminti, apibendrinti informaciją ir rengti išvadas, laikytis konfidencialumo principo, neviešinti informacijos, susijusios su asmens duomenimis.  
10. Turėti patirtį projektų rašyme ir jų administravime.   
11.Turi būti išklausęs vaikų turizmo renginių organizavimo programos mokymus ir įgijęs  pažymėjimą.



III. SKYRIUS
ŠIAS PAREIGAS EINANČIO PEDAGOGO FUNKCIJOS
Šias pareigas einantis pedagogas vykdo šias funkcijas:
7.1. užtikrina geros kokybės ugdymą, ugdo remiantis mokinių gebėjimais ir mokinių mokymosi stiliais, stiprina mokinių mokymosi motyvaciją ir pasitikėjimą savo gebėjimais, suteikia reikiamą pagalbą mokiniams. Pagal Centro ikimokyklinio-priešmokyklinio ugdymo programų ugdymo planus ir užsiėmimų tvarkaraštį veda neformaliojo švietimo užsiėmimus; 
7.2. vykdo funkcijas, susijusias su kontaktinėmis valandomis:
7.2.1. planuoja ugdymo procesą, ruošiasi neformaliojo švietimo užsiėmimams ir juos tinkamai organizuoja, rengia ugdomąją medžiagą ir individualizuotas užduotis, suteikiant mokiniams bendrosiose ugdymo programose numatytas žinias, ugdant gebėjimus bei kompetencijas; nešališkai vertina mokinių pasiekimus ir per elektroninį dienyną informuoja apie mokymosi pažangą mokinius, teisėtus mokinio atstovus, stiprina mokinių mokymosi motyvaciją ir pasitikėjimą savo gebėjimais, suteikia pagalbą mokiniams, turintiems ugdymosi, mokymosi sunkumų ir specialiųjų ugdymosi poreikių.
7.3. planuoja, organizuoja ir vykdo teisės aktais reglamentuotas ir Centre aptartas bei bendrais susitarimais suderintas privalomas ir individualiai sulygtas Centro veiklas Centro bendruomenei, profesiškai tobulėja, laiku tvarko savo veiklos dokumentus.
7.4. vykdo Centro direktoriaus vienkartinius pavedimus ir užduotis, susijusius su pareigybės paskirtimi.
8.  Gerbia mokinį kaip asmenį, nepažeisdamas jo teisių ir teisėtų interesų, ugdo tvirtas mokinių dorovės, pilietines, tautines ir patriotines nuostatas, pagarbą teisėtiems mokinio atstovams, savo kultūriniam identitetui.
9. Nedelsiant informuoja Centro direktorių, pastebėjus ar įtarus mokinį esant apsvaigus nuo psichotropinių ar kitų psichiką veikiančių medžiagų, mokinio atžvilgiu taikomą smurtą ar  kitą įvairaus pobūdžio netinkamą elgesį. 


IV SKYRIUS
ŠIAS PAREIGAS EINANČIO PEDAGOGO TEISĖS


10. Neformaliojo ugdymo pedagogas turi teisę:
10.1. kelti kvalifikaciją pagal jo pareigoms nustatytus kvalifikacinius reikalavimus;
10.2. nustatyta tvarka gauti Lietuvos Respublikos darbo kodekse nustatytas atostogas ir valstybės nustatytas lengvatas;
10.3 savarankiškai rinktis pedagoginės veiklos organizavimo formas ir metodus, siūlyti savo parengtas individualias programas;
10.4. dirbti saugioje aplinkoje, turėti higienos normas atitinkančią darbo vietą;
10.5. teikti siūlymus dėl neformaliojo ugdymo veiklos gerinimo.






V SKYRIUS
ŠIAS PAREIGAS EINANČIO PEDAGOGO ATSAKOMYBĖ IR ATSKAITOMYBĖ

11. Neformaliojo ugdymo pedagogas atsako už:
11.1. vaikų saugumą, sveikatą ir gyvybę savo darbo metu;
11.2. vaikų saugumą nuo patyčių, patyčių prevenciją ir auklėjimo priemonių taikymą pastebėjus patyčias;
11.3. funkcijų, išvardintų šiame pareigybės aprašyme atlikimą;
11.4. bendrosios ir pedagoginės etikos normų laikymąsi;
11.5. centro darbo tvarkos taisyklių laikymąsi.
12. Neformaliojo ugdymo organizatorius už savo pareigų nevykdymą ar netinkamą vykdymą atsako Lietuvos Respublikos įstatymų nustatyta tvarka.
13. Neformaliojo ugdymo pedagogas tiesiogiai pavaldus ir atskaitingas Centro direktoriui.
_________________

Su pareigybės aprašu susipažinau ir sutinku:  __________________________________________  (vardas ir pavardė, parašas, data)
